ToekomsVenster: Huweliksmaats is vennote | Maroela Media
Ai, die liefdestema laat 'n mens se hart warm en vinniger klop! Dit kan ook nie anders nie. Dis 'n opwindende beginsel juis omdat dit die potensiaal besit om die gebrokenheid rondom ons aan te spreek.
Wat die huwelik betref geld die "ruimte beginsel" eweseer. Eenheid in die huwelik beteken nie dat 'n mens jou unieke individualiteit prysgee nie. Elke vennoot behou sy en haar menswees en persoonlikheid. Huweliksmaats ondersteun en slyp mekaar sodat die beste na vore tree. Ons maak mekaar gereed vir die hemel, het 'n kollega van my gesê.
Daar is gruverhale van gesinne wat op 'n verskeidenheid maniere, meer dikwels deur die man en pa, gebrutaliseer en verniel word. Op 'n dag ontsnap een van die kinders of die eggenoot en ontstellende verhale van geestelike, emosionele en fisiese verwaarlosing kom aan die lig. (Statistieke in Suid-Afrika is verbysterend!)
Dit gebeur in alle gemeenskappe en is so ontstellend. Mense is nie objekte nie. Ons is daar om mekaar aan te vul en selfs te dien, maar nie soos in 'n baas-klaas verhouding nie.
Huweliksmaats is vennote en het een doel voor oë, naamlik om in en deur die wyse waarop hulle met mekaar saamleef 'n getuienis en voorspel te wees van die bruilofsmaal van die Lam wat aan die einde van die tyd sal aanbreek.
In Gen, en God het vir die mens n maat gemaak, en Hy het haar vrou genoem. Nou waar kom julle aan vennoot? As jy opreg n Christen is dan sal jy die Woord aanvaar soos dit geskryf is en nie aanpas om n mooi boodskap te probeer tuisbring nie. Soos God die hoof is, so het Hy ook die man as hoof oor sy vrou aangestel, glo dit maar, dit is n masiewe verantwoordelikheid. In n huwelik het elk sy eie Christen rol om te vervul, dit is geen vennootskap nie, vennootskappe kan tot einde kom maar die huwelik… Lees meer »